Imtella' Novembru 13, 2021 Majid Shahin, Libjan ta' 37 sena, qal li bħal Sean Meli anki hu ma ħasibhiex darbtejn biex jaqbeż f'baħar jibla' l-art u jsalva l-ħajja ta' tfajjel ta' 14-il sena mill-għarqa fl-inħawi ta' Qui-si-Sana. F'kitba fuq il-midja soċjali, ħu Majid, Jalal, spjega li ħuh iż-żgħir kien se jitlef ħajtu wara li qabeż il-baħar biex jipprova jsalva lit-tfajjel. Spjega, li l-mewġ kien għoli immens u li l-qawwa tiegħu biegħdet lil Majid mit-tfajjel. Qal, li ħuh ma seta' jersaq lejn il-vittma b'xejn. Kien hemmhekk li l-intervent f'waqtu ta' Sean Meli, raġel ta' 33 sena minn Tas-Sliema, irnexxielu jsalva lit-tfajjel. Jalal żied jgħid li Majid ittella' l-art mid-dgħajsa tas-salvataġġ u ttieħed l-isptar fi stat xejn tajjeb. Qal, li issa ħuh jinsab f'kundizzjoni stabbli. Ara wkoll: Ara: "Neħħejt il-ħwejjeġ u tirt għal ġol-baħar...bżajt li se jmutli f'idejja" – Sean Meli